Nexta
Nexta on Valgevene interneti- ja sotsiaalmeediaväljaanne, mida juhitakse Poolast. Väljaande asutas 2015. aastal 17-aastane üliõpilane Sciapan Puciła. 2022. aasta oktoobri seisuga oli Nexta YouTube'i kahel kanalil kokku 1,6 miljonit ja Telegrami kanalil 1,8 miljonit tellijat. 2022. aasta mai seisuga oli Nexta Live vaatamiste arvult suurim Valgevene YouTube'i kanal. Aprillis 2022 tunnistas Valgevene Vabariigi Ülemkohus Nexta ja Nexta Live'i terroriorganisatsiooniks ning keelas nende tegevuse riigis.